**Osnovna škola Slavka Kolara Hercegovac**

**STRATEGIJA RAZVOJA**

**1. UVOD**

Strategija razvoja Osnovne škole Slavka Kolara, Hercegovac (u daljnjem tekstu „Škola“ je dokument koji je donesen s namjerom unapređenja kvalitete odgojno-obrazovnog procesa i za što uspješniji rad škole. Ovaj dokument proizlazi iz analize Strategije razvoja donesene 2016. Osnovne smjernice u ovom dokumentu razradio je Tim za kvalitetu „Škole“ uz smjernice zadane od strane Učiteljskog vijeća, a na temelju rezultata i izvješća o ostvarivanju Strategije za razdoblje za prošlu školsku godinu.

**2.VIZIJA**: Stvoriti izvrsne uvjete rada za sva nastavna područja, zadržati planirane i ostvarene zadaće prema Strategiji razvoja iz 2016.:

- zadržavanje rada u jednoj smjeni,

- zadržati status digitalno napredne e-Škole s daljnjim ulaganjem, praćenjem i primjenom IKT-a te napredovanje u digitalno zrelu školu,

- i dalje provoditi program produženog boravka s mogućnošću organiziranja tijekom cijele godine

**3. ANALIZA STANJA**: MŠ : - nastavni proces u jednoj smjeni,

 - organiziran rad produženog boravka

 - nedovršena sportska dvorana,

 - adaptirani sanitarni čvorovi, uređen sanitarni čvor za invalide,

 - digitalno napredna e-Škola prema vanjskom vrednovanju FOI Varaždin,

 - redovita primjena IKT-a

 PO: - nastavni proces u jednoj smjeni,

 - djelomična informatička opremljenost

**4. CILJ**

Osnovni cilj je daljnje unaprjeđivanje kvalitete nastave, nastava usmjerena na učenika, nastavak uspješne primjena IKT-a u nastavi

**5. MISIJA**: Planiranim aktivnostima, programima i projektima težimo kvalitetnim rezultatima ostvariti ciljeve usmjerene na učenika i njegov razvoj, stručnu samostalnost i odgovornost učitelja, samostalnost i razvoj škole, te uz potporu uže i šire društvene zajednice doprinijeti izgradnji učinkovitog i kvalitetnog obrazovnog sustava.

Ključne zadaće:

- Kontinuirano unaprjeđivati rad s učenicima, stručno usavršavanje učitelja, primjena IKT-a u nastavi,

- Nastavak rada digitalno napredne e-Škole, suradnja s CARNetom na velikom projektu e-Škola,

- Kontinuirana suradnja s lokalnom upravom i samoupravom i Ministarstvom znanosti i obrazovanja s naglaskom na organiziranje produženog boravka na godišnjoj razini, kako bismo pomogli u prepoznavanju Općine Hercegovac kao općine u kojoj je poželjno živjeti,

- Dovršenje školske sportske dvorane,

- Prenamjena prostora škole u prizemlju starog dijela zgrade MŠ za prostor dječjeg vrtića, (preseljenje dječjeg vrtića s kata u prizemlje),

- Uređenje učionica na katu starog dijela škole, preseljenje školske knjižnice na kat – uređenje bibliotečno-informacijskog središta škole,

- Obnavljanje opreme u informatičkoj učionici, druge opreme i nastavnih sredstava,

- Nastaviti kontinuirano obnavljanje knjižnog fonda za učenike i učitelje,

 - Adaptacija školske kuhinje prema HACCP-u,

- Preseljenje prostora za domara.

**6. POTREBE**: Školska sportska dvorana, uređenje učioničkog prostora i knjižnice na katu, adaptacija sanitarnog čvora za radnike škole, stvaranje uvjeta za povećanje zaposlenosti na području Općine Hercegovac time i povećanje broja učenika.

**7. PRIORITETI**: Urediti rad produženog boravka za učenike razredne nastave za cijelu školsku godinu, dovršenje školske sportske dvorane , obnavljanje opreme za informatičku učionicu.

**8. METODE** : Dovršenje i opremanje školske sportske dvorane planirao je provesti osnivač Bjelovarsko-bilogorska županija projektom Javnog privatnog partnerstva. Kako to do sada nije ostvareno, osnivač pronalazi nova rješenja.

Uređenje starog dijela zgrade MŠ i prenamjena dijela prostora ostvaruje se u suradnji s Općinom Hercegovac i Bjelovarsko-bilogorskom županijom. Općina Hercegovac je ishodila Građevinsku dozvolu za adaptaciju dijela prizemlje u vrtić i prijavom na natječaj EU fondova osigurala sredstva.

Škola će s Osnivačem planirati projekte i ulaganja u preostali dio zgrade.

Na razini Općine Hercegovac potrebno je planirati brži razvoj gospodarstva, zaustavljanje iseljavanja kako bi se zaustavio pad broja učenika.

**9. EVALUACIJA** : Kolovoz 2019. i 2020.

**10. NOVA ANALIZA STANJA** : Nakon evaluacije.

Radna skupina